परिरक्षण (प्रिजर्वेशन) के द्वारा लहसुन का संग्रहण करें
हालाँकि, कुछ लोग लहसुन को फ्रीज़ करने के विरुद्ध होते हैं क्योंकि कहा जाता है कि इससे लहसुन का टेक्सचर और स्वाद बदल जाता है, लेकिन लहसुन को फ्रीज़ करके रखना उन लोगों के लिए अच्छा उपाय है जो लहसुन का उपयोग बार-बार करते हैं या जो लोग लहसुन की बची हुई कलियों को बर्बाद नहीं करना चाहते | आप लहसुन को दो तरीकों के फ्रीज़ कर सकते हैं:  आप बिना छिले हुए सम्पूर्ण लहसुन को एल्युमीनियम फॉयल या प्लास्टिक व्रैप में लपेटकर फ्रीज़ कर सकते हैं या इन्हें फ्रीजर बैग में बंद करके फ्रीजर में रख सकते हैं | ज़रूरत पड़ने पर आप इनमे से थोड़ी-थोड़ी कलियाँ निकाल सकते हैं |  वैकल्पिक रूप से, आप लहसुन की कलियों को छीलकर, इन्हें बारीक़ काटकर एक प्लास्टिक बैग में रखकर या कुछ प्लास्टिक फ्रीजर व्रैप में इन्हें लपेटकर रख सकते हैं | अगर फ्रोजेन होने पर लहसुन एकसाथ चिपक जाएँ तो आप ज़रूरत के अनुसार फ्रोजेन लहसुन को कसकर (grate off) निकाल सकते हैं | लहसुन के संग्रह का एक अन्य उपाय है इसे सुखाकर रखना | सूखा लहसुन सघन हो जायेगा जिससे आप बड़ी मात्रा में लहसुन को आपके किचन में बहुत छोटी सी जगह पर रख पाएंगे | जब खाना पकाने के लिए उपयोग करना हो तो सूखा लहसुन पानी को अवशोषित कर लेगा और आपके व्यंजन को स्वादिष्ट बना देगा | लहसुन को सुखाने के दो तरीके होते हैं जो इस बात पर निर्भर करते हैं कि आपके पास फ़ूड डिहाइड्रेटर (food dehydrator) है या नहीं |  आप लहसुन की कलियों को छीलकर और उन्हें लम्बाई में आधा काटकर फ़ूड डिहाइड्रेटर में लहसुन को सुखा सकते हैं | डिहाइड्रेटिंग के लिए आपको केवल बिना धब्बों वाले मोटे लहसुन की कलियों का उपयोग करना चाहिए | इन्हें अपने डिहाइड्रेटर की ट्रे पर रखें और उचित हीट सेटिंग के लिए मैन्युफैक्चरर के निर्देशों का पालन करें | जब लहसुन कुरकुरे और भंगुर हो जाएँ तो ये पूरी तरह से सूख चुके होते हैं |  अगर आपके पास डिहाइड्रेटर नहीं है तो आप इसी प्रक्रिया को ओवन में भी कर सकते हैं | आधी कटी हुई लहसुन की कलियों को बेकिंग डिश में रखें और दो घंटों के लिए 140 डिग्री फेरनहाइट पर बेक करें | अब हीट को कम करके 130 पर कर दें और लहसुन को पूरी तरह से सूखने तक लगातार बेक करते रहें |
लहसुन को फ्रीज़ करें: लहसुन को सुखाएं:
https://www.wikihow.com/Store-Fresh-Garlic
Storing Garlic Through Preservation